ওয়েব ডেস্ক: বিধানসভা নির্বাচনের জন্য আসন তালিকা প্রকাশ করল কংগ্রেস। ঘোষণা করা হয়েছে ৭৫টি আসনের নাম। ওই আসনে কারা দাঁড়াবেন সেই নামগুলি চূড়ান্ত করবে কংগ্রেস হাইকমান্ড। আসনের নাম ঘোষণার পর দেখা যাচ্ছে, মোট তিনটি আসনে কংগ্রেস ও বামেদের বন্ধুত্বপূর্ণ লড়াই হতে পারে। আসনগুলি হল হরিহরপাড়া, ডোমকল ও পুরুলিয়ার জয়পুর। তবে কংগ্রেসের তরফে যে আসন তালিকা প্রকাশ করা হয়েছে তাতে নাম নেই হরিহরপাড়া ও ডোমকলের। গতকাল এই দুটি আসনে প্রার্থীর নাম গোষণা করেছে বামেরা। মনে করা হচ্ছে, এদিনের তালিকায় হরিহরপাড়া ও ডোমকলের নাম না রেখে নিজেদের নমনীয় থাকার বার্তা দিল কংগ্রেস।